b'\n_START_ARTICLE_\nStrelna rana\n_START_PARAGRAPH_\nStrelna rana, znana tudi kot strelna po\xc5\xa1kodba, je oblika telesne po\xc5\xa1kodbe, ki jo je povzro\xc4\x8dil izstrelek iz oro\xc5\xbeja. Najpogostej\xc5\xa1e oblike strelnih po\xc5\xa1kodb izvirajo iz strelnega oro\xc5\xbeja, ki se uporablja v oboro\xc5\xbeenih spopadih, \xc5\xa1portnih, rekreacijskih in kriminalnih dejavnostih. \xc5\xa0koda je odvisna od tipa strelnega oro\xc5\xbeja, velikosti, hitrosti, vstopne to\xc4\x8dke in poti izstrelka. Zdravljenje lahko obsega opazovanje in lokalno oskrbo rane do nujnega kirur\xc5\xa1kega posega.\n_START_SECTION_\nZnaki in simptomi\n_START_PARAGRAPH_\nStrelne rane se zelo razlikujejo glede na velikost in hitrost izstrelka, vstopne to\xc4\x8dke in glede na del telesa, ki je po\xc5\xa1kodovan. Te po\xc5\xa1kodbe so lahko \xc5\xa1e bolj smtronosne od drugih po\xc5\xa1kodb zaradi mo\xc5\xbene razdrobitve izstrelka pri zadetku._NEWLINE_Posledica pri strelni rani je pogosto huda krvavitev in z njo velika verjetnost za pojav hipervolemi\xc4\x8dnega \xc5\xa1oka, stanja, ko je zaradi izgube krvi znatno zmanj\xc5\xa1an dotok kisika za najpomembnej\xc5\xa1e telesne organe, kot so srce, pju\xc4\x8da in jetra. Izstrelek lahko tudi neposredno zadene te organe ter lahko tudi mo\xc4\x8dno po\xc5\xa1koduje \xc5\xbeiv\xc4\x8dni sistem._NEWLINE_Pogosti povzro\xc4\x8ditelji smrti pri strelnih ranah so krvavenje, hipoksija, ki jo povzro\xc4\x8di pnevmotoraks, po\xc5\xa1kodbe srca in o\xc5\xbeilja in po\xc5\xa1kodbe mo\xc5\xbeganov in \xc5\xbeiv\xc4\x8dnega sistema. Tudi strelne po\xc5\xa1kodbe, ki niso smtrno nevarne, lahko imajo dolgoro\xc4\x8dne \xc5\xa1kodljive posledice.'